b'\n_START_ARTICLE_\nBesl\xc4\x97g\xc4\x97 vandens talpykla\n_START_PARAGRAPH_\nBesl\xc4\x97g\xc4\x97 vandens talpykla\xc2\xa0\xe2\x80\x93 vandens talpykla, skirta vandens atsargoms laikyti bei pirmojo ir antrojo k\xc4\x97limo siurblini\xc5\xb3 veikimui reguliuoti (jie \xc4\xafrengiami ties \xc5\xbeem\xc4\x97s pavir\xc5\xa1iumi ir, saugant vanden\xc4\xaf nuo u\xc5\xbe\xc5\xa1alimo, u\xc5\xbeberiami \xc5\xbeem\xc4\x97mis, tod\xc4\x97l dar vadinami po\xc5\xbeeminiais rezervuarais). Da\xc5\xbenai besl\xc4\x97giuose rezervuaruose laikomos ir prie\xc5\xa1gaisrin\xc4\x97s vandens atsargos bei vandens atsargos savoms vandentiekio reikm\xc4\x97ms (filtravimo u\xc5\xbepildams plauti). Rezervuaruose numatomi kontroliniai matavimo prietaisai (rodmenims perduoti \xc4\xaf dispe\xc4\x8derin\xc4\x99), bei priemon\xc4\x97s vandens \xc4\x97miniams paimti. Kad geriamasis vanduo neu\xc5\xbesistov\xc4\x97t\xc5\xb3 rezervuaruose, neprarast\xc5\xb3 kokyb\xc4\x97s, turi b\xc5\xabti u\xc5\xbetikrinta, kad visas vandens t\xc5\xabris rezervuare pasikeist\xc5\xb3 ne ilgiau kaip per 48 valandas.\n_START_SECTION_\nParametrai\n_START_PARAGRAPH_\nVandens rezervuarai b\xc5\xabna sta\xc4\x8diakampiai ir apval\xc5\xabs. Didesni kaip 600 m3 rezervuarai yra apvalios ir sta\xc4\x8diakamp\xc4\x97s formos. Apvalios formos monolitiniai gel\xc5\xbebetoniniai rezervuarai b\xc5\xabna iki 2000 m3 talpos. Sta\xc4\x8diakampi\xc5\xb3 rezervuar\xc5\xb3 talpa siekia iki 20 000 m3. Vandens gylis rezervuare buna 3\xc2\xa0\xe2\x80\x93 6 metrai, plotis 3\xc2\xa0\xe2\x80\x93 12 metr\xc5\xb3.'